ചുഴലിക്കാറ്റില് വീട് നഷ്ടമായ മത്സ്യത്തൊഴിലാളികളെ ദുരിതാശ്വാസ ക്യാമ്ബില് നിന്നും ഒഴിപ്പിക്കാന് ശ്രമിക്കുന്നതായി പരാതി: ഇടപെട്ട് മനുഷ്യാവകാശ കമ്മീഷന് തിരുവനന്തപുരം: കഴിഞ്ഞ വര്ഷമുണ്ടായ ചുഴലിക്കാറ്റില് വീടുകള് നഷ്ടപ്പെട്ട് ദുരിതാശ്വാസ ക്യാമ്ബില് താമസിക്കുന്ന മത്സ്യത്തൊഴിലാളികളെ അവിടെ നിന്നും ഒഴിപ്പിക്കാന് ശ്രമിക്കുന്നതായി പരാതി. ക്യാമ്ബില് കഴിയുന്ന 16 മത്സ്യത്തൊഴിലാളികളാണ് പരാതി നല്കിയത്. സംഭവത്തില് അന്വേഷണം നടത്തി മൂന്നാഴ്ച്ചയ്ക്കകം വിശദീകരണം നല്കാന് മനുഷ്യാവകാശ കമ്മീഷന് ആവശ്യപ്പെട്ടു. സെന്റ് റോക്സ് കോണ്വെന്റ് സ്കൂളില് കഴിയുന്ന മത്സ്യത്തൊഴിലാളികളെയാണ് അവിടെ നിന്നും മാറ്റാന് ശ്രമിക്കുന്നത്. രണ്ട് സെന്റ് വസ്തു മുതല് അഞ്ച് സെന്റ് വരെ സ്വന്തമായുണ്ടായിരുന്ന മത്സ്യ തൊഴിലാളികള്ക്കാണ് ഭൂമി നഷ്ടമായത്. 1000 സ്ക്വയര് ഫീറ്റ് വരെയുള്ള വീടുകളും ചുഴലിക്കാറ്റില് നഷ്ടപ്പെട്ടിരുന്നു. ഇവര്ക്ക് സ്ഥിരമായ ഒരു പുനരധിവാസ കേന്ദ്രം പോലും നല്കിയിട്ടില്ലെന്നാണ് ഉയരുന്ന ആരോപണം. പ്രായപൂര്ത്തിയായ മക്കളെയും പ്രായമായ മാതാപിതാക്കളെയും കൊണ്ട് വഴിവക്കില് താമസിക്കാന് കഴിയില്ലെന്ന് പരാതിയില് പറയുന്നു. വാടകക്ക് വീടെടുത്ത് താമസിക്കാന് സാമ്ബത്തിക സ്ഥിതിയില്ല. സ്ഥിരമായി താമസിക്കാന് ഒരിടം ലഭിക്കുന്നതു വരെ സുരക്ഷിതമായ പുനരധിവാസം ഒരുക്കണമെന്നാണ് ആവശ്യം.